**InfoWars** er en amerikansk nettside og radiokanal som sprer meninger, konspirasjonsteorier og falske nyheter fra et ytre høyre politisk standpunkt.  Nettsiden ble startet av Alex Jones i 1999, og er registrert som "Free Speech Systems LLC".  I april 2022 søkte InfoWars om konkursbeskyttelse.

Innholdet lages på en ukjent lokasjon nær Austin Texas.  Siden hadde i 2020 mer enn 10 millioner besøkende hver måned, der ca 68% var i USA.  InfoWars er blitt omtalt som den 4. mest antivitenskapelige nettsiden som finnes. 

Alex Jones er grunnlegger og redaktør for InfoWars. David Knight, Harrison Smith og Owen Shroyer har hatt egne programmer.

Konspirasjonsteorier
--------------------

InfoWars støtter konspirasjonsteoriene rundt Den nye verdensordningen at Bill Gates forsøker å ta over verden, eller at amerikanske myndigheter kontrollerer været. 

Alex Jones og InfoWars bidro til å spre Pizzagate konspirasjonsteorien. Jones sa 4. november 2016 at "Hillary Clinton har personlig myrdet, delt opp og voldtatt (barn)".  Gjentatte trusler mot pizzarestauranten *Comet Ping Pong* gjorde at Jones måtte offentlig beklage og dementere etter at skudd ble avfyrt i restauranten av Edgar Maddison Welch, som var kommet for å befri barna som ifølge konspirasjonsteorien er fanget der.

InfoWars lanserte også teorien om at masseskytingen ved Sandy Hook barneskole i 2012 var juks. Foreldrene saksøkte Alex Jones, som måtte betale 100000$ i erstatning, og flere søksmål kan komme. 

I 2015 var Donald Trump gjest. Trump sa om Jones at "ryktet ditt er utrolig. Jeg vil ikke skuffe deg." 

InfoWars driver nettbutikk, og 9. april 2020 fikk de en advarsel for å promotere tannkrem og munnskylling som påstås å forebygge eller motvirke COVID-19. 

InfoWars har hevdet at ulovlige immigranter stemte ved valget i 2016, og at valget i 2020 var manipulert. 6. januar 2021 publiserte InfoWars en video av Jones som sa: "Vi må forstå at vi er under angrep, og vi må forstå at dette er 21-århundret krig og få på oss utstyret." Jones finansierte arrangementet som endte med stormingen av kongressbygningen. Like etter hevdet InfoWars at Antifa stod bak ulovlighetene.

Utestenging
-----------

I 2018 stengte Facebook Alex Jones side i 30 dager for hans hatefulle ytringer mot Robert Mueller. YouTube fjernet like etter alle kanaler relatert til InfoWars. Apple App Store, PayPal og Google Play har også utestengt InfoWars for å spre feilaktig og skadelig informasjon om koronaviruset i 2020.

Referanser
----------

1. ↑  Guglielmi, Giorgia (28. oktober 2020). «The next-generation bots interfering with the US election». *Nature*. 7832 **(engelsk)**. 587: 21–21. doi:10.1038/d41586-020-03034-5. Besøkt 28. januar 2021.
2. ↑  Kelly, Erin. «Republicans press social media giants on anti-conservative 'bias' that Dems call 'nonsense'». *USA TODAY* **(engelsk)**. Besøkt 28. januar 2021.
3. ↑  «Alex Jones - Infowars.com». *myTuner Radio* **(engelsk)**. Besøkt 29. januar 2021.
4. ↑
5. ↑  Aronsen, Anniken (18. april 2022). «Søker om konkurs». *borsen.no* **(norsk)**. Besøkt 18. april 2022.
6. ↑  SPIEGEL, Veit Medick, DER. «A Visit to the Infowars Studios of Alex Jones». *www.spiegel.de* **(engelsk)**. Besøkt 28. januar 2021.
7. ↑  «infowars.com Traffic Statistics». *SimilarWeb* **(engelsk)**. Besøkt 28. januar 2021.
8. ↑  «Updated: Top 10 Worst Anti-Science Web Sites». *Skeptoid*. Besøkt 28. januar 2021.
9. ↑  Killelea, Eric; Killelea, Eric (21. februar 2017). «Alex Jones' Mis-Infowars: 7 Bat-Sh\*t Conspiracy Theories». *Rolling Stone* **(engelsk)**. Besøkt 28. januar 2021.
10. ↑  Beauchamp, Zack (28. oktober 2016). «Alex Jones, Pizzagate booster and America’s most famous conspiracy theorist, explained». *Vox* **(engelsk)**. Besøkt 28. januar 2021.
11. ↑
12. ↑  Trotta, Daniel (1. januar 2020). «Infowars founder who claimed Sandy Hook shooting was a hoax ordered to pay $100,000». *Reuters* **(engelsk)**. Besøkt 28. januar 2021.
13. ↑  «Bad News for Alex Jones, Infowars: High Court Rejects Appeals Over Mass Shootings». *Texas Lawyer* **(engelsk)**. Besøkt 28. januar 2021.  `|fornavn1=` mangler `|etternavn1=` i Authors list (hjelp)
14. ↑  «Alex Jones and Donald Trump: How the Candidate Echoed the Conspiracy Theorist on the Campaign Trail». *FRONTLINE* **(engelsk)**. Besøkt 28. januar 2021.
15. ↑
16. ↑  «What Conspiracy Theorist Alex Jones Said in the Lead Up to the Capitol Riot». *FRONTLINE* **(engelsk)**. Besøkt 28. januar 2021.
17. ↑  «Alex Jones says he paid $500,000 for rally that led to Capitol riot». *The Independent* **(engelsk)**. 11. januar 2021. Besøkt 28. januar 2021.

|  |  |
| --- | --- |
| Oppslagsverk/autoritetsdata | VIAF **·** LCCN
 |